Flyplassen ble bygget av tyskerne i 1943 med forsvarsanlegg, lagre og radiostasjoner i nær tilknytning til Gossen festning. Den hadde opprinnelig en 1 650 m lang og 60 m bred rullebane med tredekke, og det var planlagt ytterligere 2 rullebaner med samme dimensjoner. Flyplassen var en viktig base for Luftwaffe i krigsårene og ved krigens slutt var ca. 45 fly utstasjonert der. Fullt utbygget ville flyplassen blitt en av de største i Norge. I dag er banen bare ca. 550 m lang og brukes i stor grad til modellfly.